Republika Srbija

Opština Prijepolje

Broj: 112- 240 /20-2

Dana: 27.08.2020 .godine

P r i j e p o lj e

Na osnovu člana 46. stav 1. tačka 7., člana 54. stav 1. i 2., člana 56. stav 1. Zakona o lokalnoj samoupravi („Službeni glasnik RS“, br. 129/07, 83/2014-dr. i 101/16-dr.zakon i 47/19), člana 49. stav 2., člana 50. stav 2., člana 79., člana 80., člana 94., člana 95., člana 102. i člana 103. Zakona o zaposlenim u autonomnim pokrajinama i jedinicama lokalne samouprave („Službeni glasnik RS“, br. 21/16, 113/17 i 95/18), člana 77. stav 1. Statuta opštine Prijepolje („Službeni glasnik opštine Prijepolje“, br. 3/19), člana 30. i člana 31. Odluke o Opštinskoj upravi opštine Prijepolje („Službeni glasnik opštine Prijepolje“ 2/17 i 7/17), Kadrovskog plana Opštinske uprave opštine Prijepolje „Službeni glasnik opštine Prijepolje“, br. 13/19), Uredbe o sprovođenju internog i javnog konkursa za popunjavanje radnih mesta u autonomnim pokrajinama i jedinicama lokalne samouprave („Službeni glasnik RS“, br. 95/2016), Pravilnika o unutrašnjoj organizaciji i sistematizaciji radnih mesta u Opštinskoj upravi opštine Prijepolje i Opštinskom pravobranilaštvu, broj: 112-58/2017 i 112-106/2019 i člana 48. Poslovnika Opštinskog veća opštine Prijepolje („Službeni glasnik opštine Prijepolje“, br. 6/12, 1/15, 14/16 i 6/17),

**OPŠTINSKO VEĆE OPŠTINE PRIJEPOLjE**

**RASPISUJE I OGLAŠAVA**

**JAVNI KONKURS ZA POPUNjAVANjE POLOŽAJA NAČELNIKA OPŠTINSKE UPRAVE OPŠTINE PRIJEPOLjE**

**I**

**Organ u kome se položaj popunjava i mesto rada**:

Opštinska uprava opštine Prijepolje

Prijepolje, Trg Bratstva i jedinstva, br. 1.

**II**

**Položaj koji se popunjava**:

Načelnik Opštinske uprave opštine Prijepolje.

**III**

**Period na koji se popunjava položaj načelnika opštinske uprave opštine Prijepolje**:

Popunjavanje položaja načelnika Opštinske uprave opštine Prijepolje vrši se na period od 5 godina.

**IV**

Opis poslova iz Pravilnika o organizaciji i sistematizaciji radnih mesta u Opštinskoj upravi opštine Prijepolje i Opštinskom pravobranilaštvu broj 112-58/17 i 112-106/19 :

* Načelnik opštinske uprave opštine Prijepolje organizuje, koordinira i usmerava rad Opštinske uprave,
* predlaže Pravilnik o unutrašnjoj organizaciji i sistematizaciji za rad u Opštinskoj upravi koji usvaja Opštinsko veće,
* Donosi opšte akte o radnim odnosima, disciplinskoj odgovornosti zaposlenih, ocenjivanju zaposlenih, HTZ zaštite zaposlenih, i druga normativna akta u skladu sa zakonom,
* raspoređuje rukovodioce Odeljenja i šefove Odseka,
* rešava o pravima i obavezama iz radno-pravnih odnosa zaposlenih u Opštinskoj upravi u skladu sa zakonom,
* rešava sukob nadležnosti između unutrašnjih organizacionih jedinica Opštinske uprave,
* i druge poslove koji su mu zakonom, Statutom opštine i drugim aktima opštine određeni u nadležnost.

**V**

Uslovi za kandidata:

1. da je punoletan državljanin Republike Srbije,
2. ima stečeno visoko obrazovanje iz naučne oblasti pravne nauke na osnovnim akademskim studijama u obimu od najmanje 240 ESPB bodova, master akademskim studijama, master strukovnim studijama, specijalističkim akademskim studijama, specijalističkim strukovnim studijama, odnosno na osnovnim studijama u trajanju od najmanje četiri godine ili specijalističkim studijama na fakultetu,
3. da ima položen državni stručni ispit,
4. da ima najmanje pet godina radnog iskustva u struci,
5. da nije pravnosnažno osuđivano na bezuslovnu kaznu zatvora od najmanje šest meseci,
6. da ranije nije prestajao radni odnos u državnom organu, odnosno organu autonomne pokrajine ili jedinice lokalne samouprave, zbog teže povrede dužnosti iz radnog odnosa.

**VI**

Prijava na konkurs sadrži:

Prijava na konkurs sadrži: ime i prezime kandidata, datum i mesto rođenja, adresu stanovanja, kontakt telefon, meil adresa, podatke o obrazovanju, podatke o vrsti i dužini radnog iskustva s kratkim opisom poslova na kojima je kandidat radio do podnošenja prijave na konkurs i odgovornosti na tim poslovima, podatke o stručnom usavršavanju i podatke o posebnim oblastima znanja. Prijava na konkurs mora biti svojeručno potpisana.

**VII**

Dokazi koji se prilažu uz prijavu na konkurs:

1. izvod iz matične knjige rođenih,
2. uverenje o državljanstvu,
3. diploma o stručnoj spremi,
4. isprave kojima se dokazuje radno iskustvo u struci od najmanje 5 (pet) godina (potvrde, rešenja i drugi akti iz kojih se vidi na kojim poslovima, sa kojom stručnom spremom i u kom periodu je stečeno radno iskustvo),
5. uverenje o položenom državnom stručnom ispitu (lica sa položenim pravosudnim ispitom umesto uverenja o položenom državnom stručnom ispitu dostavljaju uverenje o položenom pravosudnom ispitu, lica sa položenim stručnim ispitom za zaposlene u državnim organima, umesto uverenja o položenom državnom stručnom ispitu dostavljaju uverenje o položenom stručnom ispitu za zaposlene u državnim organima),
6. uverenje Ministarstva unutrašnjih poslova - Policijske uprave da nije pravnosnažno osuđivan na bezuslovnu kaznu zatvora od najmanje šest meseci (ne starije od 6 meseci),
7. isprave kojima se dokazuje da ranije nije prestajao radni odnos u državnom organu, odnosno organu autonomne pokrajine ili jedinice lokalne samouprave, zbog teže povrede dužnosti iz radnog odnosa.

Svi dokazi prilažu se u originalu ili u overenoj fotokopiji.

Odredbom člana 9. i člana 103. Zakona o opštem upravnom postupku („Službeni glasnik RS“, br. 18/16 i 95/18) propisano je, između ostalog, da organ može da vrši uvid, pribavlja i obrađuje lične podatke o činjenicama o kojima se vodi službena evidencija, osim ako stranka izričito izjavi da će podatke pribaviti sama.

Dokumenti o činjenicama o kojima se vodi službena evidencija su: uverenje o državljanstvu, izvod iz matične knjige rođenih, uverenje o položenom državnom stručnom ispitu za rad u državnim organima, odnosno uverenje o položenom pravosudnom ispitu.

Potrebno je da učesnik konkursa, uz napred navedene dokaze, dostavi izjavu kojom se opredeljuje za jednu od mogućnosti, da organ pribavi podatke o kojima se vodi službena evidencija ili da će to kanditat učiniti sam.

Obrazac izjave dostupan je na sajtu Opštine Prijepolje i objavljen je uz Javni konkurs za popunjavanje položaja načelnika Opštinske uprave opštine Prijepolje.

**VIII**

* + izbornom postupku za izbor kandidata za popunjavanje položaja načelnika Opštinske uprave opštine Prijepolje, Konkursna komisija vrši proveru i ocenjivanje:

1. *stručne osposobljenosti* za rad na položaju načelnika Opštinske uprave opštine Prijepolje, usmenim razgovorom sa učesnikom javnog konkursa;
2. *znanja* iz oblasti delokruga rada organa i to: Zakona o lokalnoj samoupravi („Službeni glasnik RS“, br. 129/07, 83/2014-dr. i 101/16-dr.zakon i 47/19), Zakona o zaposlenim u autonomnim pokrajinama i jedinicama lokalne samouprave („Službeni glasnik RS“, br. 21/16, 113/17 i 95/18), Zakona o opštem upravnom postupku („Službeni glasnik RS“, br. 18/16 i 95/18- dr.zakon), Zakona o finansiranju lokalne samouprave („Službeni glasnik RS“, br. 62/06, 47/11, 93/12, 99/13, 125/14-dr.zakon, 95/15, 83/16, 91/16, 104/16-dr.zakon, 96/17, 89/18, 95/18-dr.zakon i 86/19), strukturiranim usmenim razgovorom sa učesnikom javnog konkursa.
3. *veštine* (veštine komunikacije i veštine rukovođenja), koja se proverava usmenim razgovorom sa učesnikom javnog konkursa.

Konkursna komisija će o danu, vremenu i mestu održavanja provere, učesnike konkursa, čije su prijave blagovremene i potpune, uz koje su priloženi svi potrebni dokazi i koji ispunjavaju uslove za rad na položaju načelnika Opštinske uprave opštine Prijepolje, pismeno obavestiti, kao i putem e-mail adrese ili telefonskim pozivom.

**IX**

Objavljivanje javnog konkursa:

Javni konkurs za popunjavanje položaja načelnika Opštinske uprave opštine Prijepolje objavljuje se na internet prezentaciji Opštine Prijepolje [www.prijepolje.rs](http://www.prijepolje.rs/)

Obaveštenje o javnom konkursu, sa adresom internet prezentacije opštine Prijepolje na kojoj je javni konkurs objavljen, objavljuje se u dnevnim novinama „Politika“, koje se distribuiraju za celu teritoriju Republike Srbije.

Rok za podnošenje prijeva je 15 dana od dana oglašavanja obaveštenja o javnom konkursu objavljenom u dnevnim novinama „Politika“.

**X**

Adresa na koju se podnose prijave na konkurs:

Prijave i dokaze o ispunjavanju uslova konkursa kandidat može dostaviti lično ili preporučenom pošiljkom na adresu:

Opštinsko veće opština Prijepolje, sa naznakom: Prijava na Javni konkurs za popunjavanje položaja načelnika Opštinske uprave opštine Prijepolje, Trg bratstva i jedinstva broj br. 1., 31300 Prijepolje.

**LICE ZADUŽENO ZA DAVANjE OBAVEŠTENjA O KONKURSU**

**Gorica Kostić**, saradnik za radne odnose i upravljanje ljudskim resursima, tel. 033-714-073, svakog radnog dana od 08 do 14 časova.

***Napomena***

Neblagovremene, nedopuštene, nerazumljive ili nepotpune prijave i prijave uz koje nisu priloženi svi traženi dokazi u originalu ili fotokopiji overenoj, biće odbačene.

**OPŠTINSKO VEĆE**

**PREDSEDNIK**

**Vladimir Babić**