РЕПУБЛИКА СРБИЈА

Општина Пријепоље

Општински штаб за ванредне ситуације

Трг братства и јединства 1

П р и ј е п о љ е

Број: : 06-77/2020-2

Датум: 21.10.2020. године

САОПШТЕЊЕ ЗА ЈАВНОСТ

Општински штаб за ванредне ситуације Општине Пријепоље, на двадесет другој ванредној седници, одржаној дана 21.10.2020. године, донео је више нареби које треба да допринесу спречавању, сузбијању и гашењу епидемије COVID-19 на територији општине Пријепоље:

* Упућује се апел грађанима да покажу сада највећу одговорност у личном понашању и да се придржавају свих мера и препорука, а највише у одржавању хигијене руку, држања дистанце, ношењу заштитних маски које су обавезне у јавном превозу и трговинским објектима.
* Упућује се апел грађанима да се уздрже од организовања приватних прослава, свечаности и других забавних манифестација.
* Налаже се власницима угоститељских објеката да истакну број особа који могу истовремено боравити у угоститељском објекту, сходно мерама Владе, да на површини од четири квадратна метра не може бити више од једног лица, као и да размак између лица мора бити два метра, као и придржавања свих мера из републичке Уредбе о мерама за спречавање и сузбијање заразне болести COVID-19 („Сл. гласник РС“, бр. 66/2020, 94/2020, 100/2020, 109/2020, 111/2020, 120/2020 и 122/2020).
* Налаже се комуналној инспекцији да у координацији са републичким инспекцијама и Министарством унутрашњих послова ПУ у Пријепољу контролише спровођење мера у раду угоститељских објеката у складу са републичком Уредбом о мерама за спречавање и сузбијање заразне болести COVID-19 („Сл. гласник РС“, бр. 66/2020, 94/2020, 100/2020, 109/2020, 111/2020, 120/2020 и 122/2020).
* Обавезује се Јавно комунално предузеће „Лим“ Пријепоље да спроводи појачану комуналну хигијену на територији општине Пријепоље и да изврши прање и дезинфекцију свих градских улица, тргова и тротоара.

КОМАНДАНТ ШТАБА

\_\_\_\_\_\_\_\_\_\_\_\_\_\_\_\_\_\_\_\_\_

Владимир Бабић