На основу члана 3, 4 и 6. Одлуке о додели једнократне новчане награде студентима чији родитељи имају пребивалиште на територији општине Пријепоље (''Службени гласник општине Пријепоље'', број 18/16 и 19/16), Комисија за младе таленте општине Пријепоље, расписује

**К О Н К У Р С**

**ЗА ДОДЕЛУ ЈЕДНОКРАТНЕ НОВЧАНЕ НАГРАДЕ СТУДЕНТИМА ЧИЈИ РОДИТЕЉИ ИМАЈУ ПРЕБИВАЛИШТЕ НА ТЕРИТОРИЈИ ОПШТИНЕ ПРИЈЕПОЉЕ ЗА ШКОЛСКУ – АКАДЕМСКУ 2019/2020.**

На конкурсу за доделу једнократне новчане награде студентима, могу учествовати редовни студенти чији родитељи или родитељ има пребивалиште на територији општине Пријепоље, уколико студент нема родитеља мора имати пребивалиште на територији општине Пријепоље и који испуњавају следеће услове:

1. да је завршио IV годину основних академских студија у обиму од најмање 240 ЕСПБ којим се стиче стручни назив ''дипломирани'' у одговарајућој области,

да је студент завршио специјалистичке струковне студије( основне струковне + специјалистичке струковне) у обиму најмањем 240 ЕСПБ којим стиче назив специјалиста из одговарајуће области

да је на мастер академским или мастер струковним студијама, завршио IV или V годину студија (3+2 или 4+1)

да је студенту мастер студија на V години остала само одбрана мастер рада, а положио све испите из V године,

да је на специјалистичким академским студијама на којим стиче назив специјалиста из одговарајуће области завршио 5 или 6 годину (5+1 или 4+2)

да је завршио IV, V или VI годину студија високошколске установе на којима студије трају 6 година,

да је завршио I, II или III годину докторских студија, на којима стиче назив доктор наука, односно доктор уметности из одговарајуће области,

1. да постигнути успех (просечна оцена за тражену школску - академску годину буде већа од 8,5) докаже оргиналним документом или овереним преписом,
2. да је редован студент високошколске установе,а која има одобрење за рад и акредитацију надлежног органа.
3. да студент, родитељи студента, или један од родитеља студента, имају пребивалиште на територији општине Пријепоље.

Наведене доказе, студенти који студирају у другим државама прилажу у преводу који је оверен од стране надлежног субјекта.

- Комисија ће, у складу са Одлуком за доделу једнократне новчане награде студентима, чији родитељи имају пребивалиште на територији општине Пријепоље, а у зависности од обезбеђених средстава у буџету Општине донети одлуку о додели награда студентима, износу награде и броју награда.

- Пријаве за доделу награда са документима којима се доказује испуњеност услова, подносе се у року од 15 дана од дана објављивања конкурса.

- По приспелим пријавама Комисија за младе таленте ће одлучити у року од 15 дана од дана истека рока за подношење пријава за конкурс

Одлука Комисије за младе таленте истиче се на огласној табли и сајту општине Пријепоље.

Неблаговремене и непотпуне пријаве на конкурс неће се узимати у разматрање.

Kомисија задржава право да тражи и додатне доказе ради разјашњења достављене документације и утврђивања испуњености услова конкурса.

Пријаве се достављају у затвореној коверти на адресу: Општине Пријепоље – Комисији за младе таленте.

Напомена:На конкурс за доделу новчаних средстава студентима доставити и копију картице текућег рачуна на који ће се вршити пренос средстава.

Све информације на број телефона 033/714-073.

Дана: 26.10.2020 ПРЕДСЕДНИК

КОМИСИЈЕ ЗА МЛАДЕ ТАЛЕНТЕ

Пријепоље Љиљана Рајић