Република Србија

Општина Пријепоље

Број: 112- 240 /20-2

Дана: 27.08.2020 .године

П р и ј е п о љ е

На основу члана 46. став 1. тачка 7., члана 54. став 1. и 2., члана 56. став 1. Закона о локалној самоуправи („Службени гласник РС“, бр. 129/07, 83/2014-др. и 101/16-др.закон и 47/19), члана 49. став 2., члана 50. став 2., члана 79., члана 80., члана 94., члана 95., члана 102. и члана 103. Закона о запосленим у аутономним покрајинама и јединицама локалне самоуправе („Службени гласник РС“, бр. 21/16, 113/17 и 95/18), члана 77. став 1. Статута општине Пријепоље („Службени гласник општине Пријепоље“, бр. 3/19), члана 30. и члана 31. Одлуке о Општинској управи општине Пријепоље („Службени гласник општине Пријепоље“ 2/17 и 7/17), Кадровског плана Општинске управе општине Пријепоље „Службени гласник општине Пријепоље“, бр. 13/19), Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, бр. 95/2016), Правилника о унутрашњој организацији и систематизацији радних места у Општинској управи општине Пријепоље и Општинском правобранилаштву, број: 112-58/2017 и 112-106/2019 и члана 48. Пословника Општинског већа општине Пријепоље („Службени гласник општине Пријепоље“, бр. 6/12, 1/15, 14/16 и 6/17),

**ОПШТИНСКО ВЕЋЕ ОПШТИНЕ ПРИЈЕПОЉЕ**

**РАСПИСУЈЕ И ОГЛАШАВА**

**ЈАВНИ КОНКУРС ЗА ПОПУЊАВАЊЕ ПОЛОЖАЈА НАЧЕЛНИКА ОПШТИНСКЕ УПРАВЕ ОПШТИНЕ ПРИЈЕПОЉЕ**

**I**

**Орган у коме се положај попуњава и место рада**:

Општинска управа општине Пријепоље

Пријепоље, Трг Братства и јединства, бр. 1.

**II**

**Положај који се попуњава**:

Начелник Општинске управе општине Пријепоље.

**III**

**Период на који се попуњава положај начелника општинске управе општине Пријепоље**:

Попуњавање положаја начелника Општинске управе општине Пријепоље врши се на период од 5 година.

**IV**

Опис послова из Правилника о организацији и систематизацији радних места у Општинској управи општине Пријепоље и Општинском правобранилаштву број 112-58/17 и 112-106/19 :

* Начелник општинске управе општине Пријепоље организује, координира и усмерава рад Општинске управе,
* предлаже Правилник о унутрашњој организацији и систематизацији за рад у Општинској управи који усваја Општинско веће,
* Доноси опште акте о радним односима, дисциплинској одговорности запослених, оцењивању запослених, ХТЗ заштите запослених, и друга нормативна акта у складу са законом,
* распоређује руководиоце Одељења и шефове Одсека,
* решава о правима и обавезама из радно-правних односа запослених у Општинској управи у складу са законом,
* решава сукоб надлежности између унутрашњих организационих јединица Општинске управе,
* и друге послове који су му законом, Статутом општине и другим актима општине одређени у надлежност.

**V**

Услови за кандидата:

1. да је пунолетан држављанин Републике Србије,
2. има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету,
3. да има положен државни стручни испит,
4. да има најмање пет година радног искуства у струци,
5. да није правноснажно осуђивано на безусловну казну затвора од најмање шест месеци,
6. да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

**VI**

Пријава на конкурс садржи:

Пријава на конкурс садржи: име и презиме кандидата, датум и место рођења, адресу становања, контакт телефон, меил адреса, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о посебним областима знања. Пријава на конкурс мора бити својеручно потписана.

**VII**

Докази који се прилажу уз пријаву на конкурс:

1. извод из матичне књиге рођених,
2. уверење о држављанству,
3. диплома о стручној спреми,
4. исправе којима се доказује радно искуство у струци од најмање 5 (пет) година (потврде, решења и други акти из којих се види на којим пословима, са којом стручном спремом и у ком периоду је стечено радно искуство),
5. уверење о положеном државном стручном испиту (лица са положеним правосудним испитом уместо уверења о положеном државном стручном испиту достављају уверење о положеном правосудном испиту, лица са положеним стручним испитом за запослене у државним органима, уместо уверења о положеном државном стручном испиту достављају уверење о положеном стручном испиту за запослене у државним органима),
6. уверење Министарства унутрашњих послова - Полицијске управе да није правноснажно осуђиван на безусловну казну затвора од најмање шест месеци (не старије од 6 месеци),
7. исправе којима се доказује да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

Сви докази прилажу се у оригиналу или у овереној фотокопији.

Одредбом члана 9. и члана 103. Закона о општем управном поступку („Службени гласник РС“, бр. 18/16 и 95/18) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству, извод из матичне књиге рођених, уверење о положеном државном стручном испиту за рад у државним органима, односно уверење о положеном правосудном испиту.

Потребно је да учесник конкурса, уз напред наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандитат учинити сам.

Образац изјаве доступан је на сајту Општине Пријепоље и објављен је уз Јавни конкурс за попуњавање положаја начелника Општинске управе општине Пријепоље.

**VIII**

* + изборном поступку за избор кандидата за попуњавање положаја начелника Општинске управе општине Пријепоље, Конкурсна комисија врши проверу и оцењивање:

1. *стручне оспособљености* за рад на положају начелника Општинске управе општине Пријепоље, усменим разговором са учесником јавног конкурса;
2. *знања* из области делокруга рада органа и то: Закона о локалној самоуправи („Службени гласник РС“, бр. 129/07, 83/2014-др. и 101/16-др.закон и 47/19), Закона о запосленим у аутономним покрајинама и јединицама локалне самоуправе („Службени гласник РС“, бр. 21/16, 113/17 и 95/18), Закона о општем управном поступку („Службени гласник РС“, бр. 18/16 и 95/18- др.закон), Закона о финансирању локалне самоуправе („Службени гласник РС“, бр. 62/06, 47/11, 93/12, 99/13, 125/14-др.закон, 95/15, 83/16, 91/16, 104/16-др.закон, 96/17, 89/18, 95/18-др.закон и 86/19), структурираним усменим разговором са учесником јавног конкурса.
3. *вештине* (вештине комуникације и вештине руковођења), која се проверава усменим разговором са учесником јавног конкурса.

Конкурсна комисија ће о дану, времену и месту одржавања провере, учеснике конкурса, чије су пријаве благовремене и потпуне, уз које су приложени сви потребни докази и који испуњавају услове за рад на положају начелника Општинске управе општине Пријепоље, писмено обавестити, као и путем e-mail адресе или телефонским позивом.

**IX**

Објављивање јавног конкурса:

Јавни конкурс за попуњавање положаја начелника Општинске управе општине Пријепоље објављује се на интернет презентацији Општине Пријепоље [www.prijepolje.rs](http://www.prijepolje.rs/)

Обавештење о јавном конкурсу, са адресом интернет презентације општине Пријепоље на којој је јавни конкурс објављен, објављује се у дневним новинама „Политика“, које се дистрибуирају за целу територију Републике Србије.

Рок за подношење пријева је 15 дана од дана оглашавања обавештења о јавном конкурсу објављеном у дневним новинама „Политика“.

**X**

Адреса на коју се подносе пријаве на конкурс:

Пријаве и доказе о испуњавању услова конкурса кандидат може доставити лично или препорученом пошиљком на адресу:

Општинско веће општина Пријепоље, са назнаком: Пријава на Јавни конкурс за попуњавање положаја начелника Општинске управе општине Пријепоље, Трг братства и јединства број бр. 1., 31300 Пријепоље.

**ЛИЦЕ ЗАДУЖЕНО ЗА ДАВАЊЕ ОБАВЕШТЕЊА О КОНКУРСУ**

**Горица Костић**, сарадник за радне односе и управљање људским ресурсима, тел. 033-714-073, сваког радног дана од 08 до 14 часова.

***Напомена***

Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или фотокопији овереној, биће одбачене.

**ОПШТИНСКО ВЕЋЕ**

**ПРЕДСЕДНИК**

**Владимир Бабић**