Opštinsko veće opštine Prijepolje, na osnovu člana 10. stav 1. Odluke o Opštinskom pravobranilaštvu opštine Prijepolje („Službeni glasnik opštine Prijepolje“, broj 1/18) i u vezi sa članom 53.stav 1. Zakona o pravobranilaštvu („Službeni glasnik RS“, broj 55/14 ), raspisuje i oglašava

**JAVNI KONKURS ZA POSTAVLjENjE OPŠTINSKOG PRAVOBRANIOCA OPŠTINE PRIJEPOLjE**

1. **Organ u kom se lice postavlja:**

* Opštinsko pravobranilaštvo opštine Prijepolje , Trg Bratstva i jedinstva 1, 31300 Prijepolje

1. **Postavljenje** se vrši na period od 5 godina

**Opis poslova:** obavlja poslove pravne zaštite imovinskih prava i interesa opštine: u postupcima pred sudovima, upravnim i drugim nadležnim organima zastupa kao zakonski zastupnik opštinu Prijepolje, njene organe i druga pravna lica čije se finansiranje obezbeđuje iz budžeta, radi zaštite imovinskih prava i interesa opštine Prijepolje; prati i proučava pravna pitanja od značaja za rad ; daje pravna mišljenja prilikom zaključivanja ugovora koje zaključuju pravna lica koje zastupa, posebno iz ugovora iz oblasti imovinsko pravnih odnosa i privrednopravnih ugovora, u roku koji ne može biti duži od 30 dana; daje pravne savete organima opštine koje zastupa; preduzima zastupanje pod istim uslovima kao advokat kada je propisano da je u određenom postupku ili za preduzimanje određene radnje u postupku obavezno zastupanje stranke od strane advokata; obavlja i druge poslove u skladu sa Zakonom.

**Uslovi:**

a) **Opšti uslovi:**

* da je punoletan državljanin Republike Srbije,
* da ima propisano obrazovanje,
* da ispunjava ostale uslove određene zakonom, drugim propisma i aktom o sistematizaciji radnih mesta,
* da nije pravnosnažnio osuđivan na bezuslovnu kaznu zatvora od najmanje šest meseci i
* da mu ranije nije prestajao radni odnos u državnom organu odnosno organu autonomne pokrajine ili jedinici lokalne samouprave zbog teže povrede dužnosti iz radnog odnosa.

b) **Drugi uslovi** propisani članom 10. Odluke o opštinskom pravobranilaštvu opštine Prijepolje:

* visoko obrazovanje stečeno na osnovnim studijama u trajanju od najmanje četiri godine, odnosno na osnovnim akademskim studijama u obimu od 240 ESPB bodova, odnosno na studijama drugog stepena (master akademske studije, master strukovne studije, specijalističke akademske studije ili specijalističke strukovne studije) iz naučne oblasti pravnih nauka-pravni fakultet;
* položen pravosudni ispit;
* najmanje pet godina radnog iskustva u pravnoj struci.

**3.** **Mesto rada:** Opština Prijepolje, Opštinsko pravobranilaštvo, Trg bratstva i jedinstva 1, Prijepolje

**4. Prijava na konkurs sadrži:** ime i prezime kandidata, matični broj, adresu stanovanja, kontakt telefon, po mogućnosti e-mail adresu, podatke o obrazovanju, podatke o vrsti i dužini radnog iskustva sa kratkim opisom poslova na kojima je kandidat radio do podnošenja prijave na konkurs i odgovornostima na tim poslovima, podatke o stručnom usavršavanju i podatke o posebnim oblastima znanja. Prijava mora biti potpisana.

**5. Dokazi koji se prilažu uz prijavu:** pored dokaza o ispunjavanju posebnih uslova konkursa (diplome o stečenom visokom obrazovanju, uverenja o položenom pravosudnom ispitu, uverenja o radnom iskustvu u pravnoj struci) kandidat je obavezan da uz prijavu priloži i dokaze o ispunjavanju opštih uslova za rad u državnim organima i to:

1. uverenje da je državljanin RS (ne starije od šest meseci u odnosu na dan objavljivanja konkursa),
2. izvod iz matične knjige rođenih,
3. dokaz da ima opštu zdravstvenu sposobnost (ne starije od 6 meseci u odnosu na dan objavljivanja konkursa),
4. isprave kojima se dokazuje da ranije nije prestao radni odnos u državnom organu, odnosno organu autonomne pokrajine ili jedinice lokalne samouprave, zbog teže povrede dužnosti iz radnog odnosa i
5. dokaz da nije osuđivan za krivično delo na bezuslovnu kaznu zatvora od najmanje šest meseci ili za kažnjivo delo koje ga čini nepodobnim za obavljanje poslova u državnom organu (izdat nakon objavljivanja ovog oglasa).

Svi dokazi prilažu se u originalu ili overenoj fotokopiji.

Dokaze pod tačakom 1., 2., i 5. podnosilac može dostaviti uz prijavu u cilju efikasnijeg i bržeg sprovođenja postupka ili će ih nadležni organ pribaviti po službenoj dužnosti, u skladu sa članom 103. Zakona o opštem upravnom postupku („Službeni glasnik RS“ broj 18/16) u kom slučaju je potrebno da podnosilac prijave dostavi popunjenu Izjavu o saglasnosti stranke da organ može izvršiti uvid, pribaviti i obraditi lične podatke o činjenicama o kojima se vodi službena evidencija (Obrazac izjave).

Obrazac izjave objavljen je uz Javni konkurs za postavljenje Opštinskog pravobranioca opštine Prijepolje, na internet prezentaciji opštine Prijepolje- www.prijepolje.rs.

**6. Rok za podnošenje prijava i adresa na koju se prijave podnose:**

Prijave po Javnom konkursu sa dokazima o ispunjenju uslova podnose se u zatvorenoj koverti, u roku od 15 dana od dana objavljivanja Javnog konkursa na internet prezentaciji opštine Prijepolje, na adresu: Opština Prijepolje - Opštinsko veće , Trg Bratstva i jedinstva 1, 31300 Prijepolje ili na pisarnici Opštine Prijepolje sa naznakom **„prijava na javni konkurs za postavljenje Opštinskog pravobranioca“**

1. **Lice zaduženo za davanje obaveštenja o konkursu:** Gorica Kostić, telefon 033/714073

Neblagovremene, nedopuštene, nerazumljive ili nepotpune prijave neće se uzeti u razmatranje.

Ovaj Javni konkurs objavljuje se na internet prezentaciji opštine Prijepolje- www.prijepolje.rs, na oglasnoj tabli Opštine, a obaveštenje o javnom konkursu i adresa internet prezentacije na kojoj je objavljen, objavljuje se u dnevnim listu „Politika“ koje se distribuiraju za celu teritoriju Republike Srbije i u Lokalnom listu „Polimlje“ .

\* Svi izrazi, pojmovi, imenice, pridevi i glagoli u ovom oglasu koji su upotrebljeni u muškom gramatičkom rodu, odnose se bez diskriminacije i na osobe ženskog pola.

**OPŠTINSKO VEĆE OPŠTINE PRIJEPOLjE**

**Broj: 112-192/20-2 od 07.05. 2020. godine**

**PREDSEDNIK**

***Dragoljub Zindović***